钦定古今图书集成/明伦汇编/氏族典/第314卷 > 《廖用贤尚友录》 > 彭谊
## 钦定古今图书集成/明伦汇编/氏族典/第314卷 > 《廖用贤尚友录》 > 彭谊

按《广东通志》：“谊字景宜，东莞人。宣德乙卯举于乡，授
工部司务。正统己巳，擢湖广道御史。景泰庚午，南畿
诸郡饥，谊往赈，日驰数邑，全活甚众。壬申，河决张秋
堤，水东趋失道，受命修理，水复故道，漕挽遂通，以功
加俸。甲戌，从都御史王文平苏郡寇有功，擢大理寺
丞。乙亥，进佥都御史，提督紫荆关，修筑城堡，按古法”
造“神臂弓”守之。寻复提督各关仓粮，保定等卫屯粮。
天顺丁丑，以忤权贵，左迁绍兴知府。九载迁山东左
布政使，寻擢工部侍郎。未几，改副都御史巡抚辽东。
成化戊戌，谢事归。